ai4bharat/Pralekha huggingface dataset:
പഞ്ചായത്തീരാജ് മന്ത്രാലയം
ഗ്രാമീണ ഇന്ത്യയിൽ കോവിഡ് 19 ന്റെ വ്യാപനം തടയുന്നതിനുള്ള പ്രതിരോധ നടപടികളെക്കുറിച്ച് പഞ്ചായത്തിരാജ് മന്ത്രാലയം സംസ്ഥാനങ്ങൾക്ക് കത്തെഴുതി
ഗ്രാമീണ സമൂഹതിനിടയിൽ അവബോധത്തിനായി തീവ്രമായ പ്രചാരണം നടത്തും
ഗ്രാമതലത്തിൽ ദുരിതാശ്വാസവും പുനരധിവാസവും ലഭ്യമാക്കുന്നതിനായി ലഭ്യമായ ഐടി സൗകര്യങ്ങളും വിവിധ പദ്ധതികളും പ്രയോജനപ്പെടുത്താൻ സംസ്ഥാനങ്ങളോട് ആവശ്യപ്പെട്ടു.
ഗ്രാമീണ ഇന്ത്യയിൽ കോവിഡ് -19 പകർച്ചവ്യാധി പടരാതിരിക്കാൻ പ്രതിരോധ നടപടികൾ സ്വീകരിക്കണമെന്ന് കേന്ദ്ര പഞ്ചായത്തീ രാജ് മന്ത്രാലയം എല്ലാ സംസ്ഥാനങ്ങൾക്കും കത്തയച്ചു. കോവിഡ് 19 നെ ചെറുക്കുന്നതിന്, നും നേതൃത്വം നൽകുന്നതിനും പഞ്ചായത്തുകൾ / ഗ്രാമീണ തദ്ദേശ സ്വയംഭരണ സ്ഥാപനങ്ങൾ സംവേദനക്ഷമമാക്കാനും സുഗമമാക്കാനും മന്ത്രാലയം കത്തിൽ നിർദ്ദേശിച്ചിട്ടുണ്ട്.
തെറ്റായ ധാരണകളും വിശ്വാസങ്ങളും ഇല്ലാതാക്കാൻ ആരോഗ്യ, കുടുംബക്ഷേമ മന്ത്രാലയം , ഡോക്ടർമാർ, മെഡിക്കൽ സ്ഥാപനങ്ങൾ എന്നിവരുടെ ഉപദേശങ്ങൾക്കനുസൃതമായി ഗ്രാമീണ സമൂഹങ്ങളെ കോവിഡ് അണുബാധയുടെ സ്വഭാവത്തെക്കുറിച്ചും പ്രതിരോധ, ലഘൂകരണ നടപടികളെക്കുറിച്ചും അവബോധത്തിനായി തീവ്രമായ ആശയവിനിമയ പ്രചാരണം നടത്താൻ മന്ത്രാലയം നിർദ്ദേശിച്ചു.
പ്രചാരണത്തിനായി പ്രാദേശിക തലത്തിൽ നിന്നുള്ള മുൻനിര സന്നദ്ധ പ്രവർത്തകരെ പങ്കെടുപ്പിക്കാൻ മന്ത്രാലയം സംസ്ഥാന ഗവൺമെന്റുകളോട് ആവശ്യപ്പെട്ടു. തിരഞ്ഞെടുക്കപ്പെട്ട പഞ്ചായത്ത് പ്രതിനിധികൾ, അധ്യാപകർ, ആശ വർക്കർമാർ തുടങ്ങിയവർക്കും ആവശ്യമായ സംരക്ഷണ സംവിധാനങ്ങളായ ഫിംഗർ ഓക്സി മീറ്റർ, എൻ -95 മാസ്കുകൾ, ഇൻഫ്രാറെഡ് തെർമൽ സ്കാനിംഗ് ഉപകരണങ്ങൾ, സാനിറ്റൈസർ തുടങ്ങിയവയും അവർക്ക് ലഭ്യമാക്കണം.
(Visitor Counter : 142
പ്രത്യേക സേവനങ്ങളും ഫീച്ചറുകളും
കേന്ദ്ര വാർത്ത വിതരണ പ്രക്ഷേപണ വകുപ്പ് മന്ത്രി ശ്രീ അനുരാഗ് ഠാക്കൂർ ഏകദിന സന്ദർശനത്തിനായി നാളെ  കോഴിക്കോട്
കൊച്ചി, ജൂലൈ 03 , 2022
ഏകദിന സന്ദർശനത്തിനായി കേന്ദ്ര വാർത്ത വിതരണ പ്രക്ഷേപണ, യുവജനകാര്യ, കായിക മന്ത്രി ശ്രീ അനുരാഗ് ഠാക്കൂർ നാളെ  രാവിലെ കോഴിക്കോട് എത്തും. രാവിലെ 8 മണിക്ക് കോഴിക്കോട് മിട്ടായി തെരുവിലെ കിഡ്സൺ കോർണറിൽ നടക്കുന്ന സ്വച്ഛ്ത അഭിയാനുമായി ബന്ധപ്പെട്ട പരിപാടിയിൽ പങ്കെടുക്കുന്ന കേന്ദ്രമന്ത്രി , തുടർന്ന് കേസരി ഭവനിൽ നടക്കുന്ന ചടങ്ങിൽ മലയാളം ദിനപത്രമായ ജന്മഭൂമിയുടെ പുതിയ ഓഫീസ് കെട്ടിടം ഉദ്ഘാടനം ചെയ്യും . പരിപാടിക്ക് ശേഷം ശ്രീ അനുരാഗ് ഠാക്കൂർ കേരളത്തിലെ അച്ചടി, ഇലക്ട്രോണിക് മാധ്യമങ്ങളിലെ ഉടമകളുമായും എഡിറ്റർമാരുമായും കൂടിക്കാഴ്ച നടത്തും . കേന്ദ്ര വാർത്ത വിതരണ പ്രക്ഷേപണ മന്ത്രാലയത്തിന് കീഴിലുള്ള കൊച്ചിയിലെ പ്രസ് ഇൻഫർമേഷൻ ബ്യൂറോ സംഘടിപ്പിക്കുന്ന പരിപാടി കോഴിക്കോട്ടെ ഹോട്ടൽ ട്രൈപന്റയിൽ വച്ചാണ് നടക്കുക. ഉച്ചക്ക് 12.30 നാണ് പരിപാടി.
തുടർന്ന് വൈകിട്ടോടെ കോഴിക്കോട്ടെ സ്പോർട്സ് അതോറിറ്റി ഓഫ് ഇന്ത്യ  പരിശീലന കേന്ദം ശ്രീ അനുരാഗ് ഠാക്കൂർ സന്ദർശിക്കുകയും അവിടത്തെ ഉദ്യോഗസ്ഥരുമായും കായിക താരങ്ങളുമായും സംവദിക്കുകയും ചെയ്യും .
പ്രധാനമന്ത്രിയുടെ ഓഫീസ്
ദേശീയ ശാസ്ത്ര ദിനത്തിൽ എല്ലാ ശാസ്ത്രജ്ഞർക്കും നവീനാശയക്കാർക്കും പ്രധാനമന്ത്രിയുടെ ആശംസ
ദേശീയ ശാസ്ത്ര ദിനത്തിൽ പ്രധാനമന്ത്രി ശ്രീ നരേന്ദ്ര മോദി എല്ലാ ശാസ്ത്രജ്ഞർക്കും നവീനാശയക്കാർക്കും ആശംസകൾ നേർന്നു.
ട്വീറ്റിൽ പ്രധാനമന്ത്രി പറഞ്ഞു;
"ദേശീയ ശാസ്ത്ര ദിനത്തിൽ, എല്ലാ ശാസ്ത്രജ്ഞർക്കും നവീനാശയക്കാർക്കും എന്റെ ആശംസകൾ. ശാസ്ത്രലോകത്ത് ഇന്ത്യ എണ്ണമറ്റ കുതിച്ചുചാട്ടം നടത്തുകയും ഗവേഷണത്തിനും നവീകരണത്തിനുമായി ഒരു പരിസ്ഥിതി വ്യവസ്ഥയെ പരിപോഷിപ്പിക്കുകയും ചെയ്യുന്നു.
ധനകാര്യ മന്ത്രാലയം
പ്രധാനമന്ത്രി മുദ്ര യോജനയ്ക്ക് കീഴിലുള്ള ശിശു ലോണുകള്ക്ക് ഒരു വര്ഷത്തേക്ക് 2 ശതമാനം പലിശയിളവ്
വായ്പയുടെ കൃത്യമായ തിരിച്ചടവിനു പ്രോത്സാഹനം
കോവിഡ് 19 കാലത്തെ നഷ്ടം പരിഹരിക്കാന് ചെറുകിട വ്യവസായങ്ങള്ക്കു പദ്ധതി സഹായകമാകും
പ്രധാനമന്ത്രി മുദ്ര യോജനയ്ക്ക് കീഴിലുള്ള എല്ലാ ശിശു ലോണുകള്ക്കും 2 ശതമാനം പലിശയിളവ് നല്കാന് പ്രധാനമന്ത്രി ശ്രീ. നരേന്ദ്ര മോദിയുടെ നേതൃത്വത്തില് ചേര്ന്ന മന്ത്രിസഭാ യോഗം തീരുമാനിച്ചു. ഒരു വര്ഷത്തേക്കാണ് പലിശയിളവ്.
2020 മാര്ച്ച് 31ന് അടച്ചു തീര്ക്കേണ്ട വായ്പകള്ക്കാണ് ഇളവ് ബാധകം. റിസര്വ് ബാങ്ക് ഓഫ് ഇന്ത്യയുടെ മാര്ഗനിര്ദേശങ്ങള് പ്രകാരം
പദ്ധതി പ്രാബല്യത്തിലുള്ള കാലയളവിലും 2020 മാര്ച്ച് 31നും നിഷ്ക്രിയ ആസ്തി അല്ലാത്ത വായപ്കള്ക്കും ഇളവു ലഭിക്കും.
അക്കൗണ്ടുകള് എന്.പി.എയില്നിന്ന് സക്രിയ ആസ്തി ആകുന്ന മാസം തൊട്ട് എന്.പി.എ. വിഭാഗത്തില് പെടാത്തവയായി തുടരുന്ന മാസങ്ങളില് പലിശയിളവു ലഭിക്കും. വായ്പ കൃത്യമായി തിരിച്ചടയ്ക്കുന്നവര്ക്ക് ഇതു ഗുണകരമാകും.
പദ്ധതിക്കായി ചെലവാകുമെന്നു കണക്കാക്കുന്ന 1542 കോടി രൂപ കേന്ദ്ര ഗവണ്മെന്റ് ലഭ്യമാക്കും.
പശ്ചാത്തലം
ആത്മ നിര്ഭര് ഭാരത് അഭിയാനു കീഴില് സൂക്ഷ്മ, ചെറുകിട, ഇടത്തരം വ്യവസായങ്ങള്ക്ക് സാമ്പത്തിക സഹായം നല്കാനാണു പദ്ധതി നടപ്പിലാക്കുന്നത്. വരുമാനമുണ്ടാക്കുന്നതിനുള്ള 50,000 രൂപ വരെയുള്ള വായ്പകളെയാണ് ശിശു വായ്പ എന്ന് വിളിക്കുന്നത്. മുദ്ര ലിമിറ്റഡില് രജിസ്റ്റര് ചെയ്തിട്ടുള്ള വാണിജ്യ ബാങ്കുകള്, ബാങ്കിതര ധനകാര്യ സ്ഥാപനങ്ങള്, മൈക്രോ ധനകാര്യ സ്ഥാപനങ്ങള് എന്നിവ മുഖേനയാണു പ്രധാന് മന്ത്രി മുദ്ര യോജനയില് ഉള്പ്പെടുത്തി വായ്പ ലഭ്യമാക്കുന്നത്.
ശിശു മുദ്ര വായ്പകള് ഉപയോഗിച്ച് പ്രവര്ത്തിക്കുന്ന സൂക്ഷ്മ- ചെറുകിട വ്യവസായങ്ങളെ കോവിഡ് 19ഉം ലോക്ക് ഡൗണും പ്രതികൂലമായി ബാധിച്ച സാഹചര്യത്തിലാണ് ഈ തീരുമാനം. 2020 മാര്ച്ച് 31ലെ കണക്ക് പ്രകാരം 9.37 കോടി വായ്പാ അക്കൗണ്ടുകളിലായി 1.62 ലക്ഷം കോടി രൂപയുടെ വായ്പ അടച്ചുതീര്ക്കാനുണ്ട്.
നടപ്പാക്കല് നയം
സ്മോള് ഇന്ഡസ്ട്രീസ് ഡെവലപ്മെന്റ് ബാങ്ക് ഓഫ് ഇന്ത്യ  വഴി 12 മാസ കാലയളവിലാണു പദ്ധതി നടപ്പിലാക്കുക.
അനന്തര ഫലം
മുമ്പില്ലാത്ത സാഹചര്യം ഉടലെടുത്ത പശ്ചാത്തലത്തിലാണ് ഈ പദ്ധതിക്കു രൂപം നല്കിയിരിക്കുന്നത്. പ്രതിസന്ധി ഘട്ടങ്ങളില് ചെറുകിട വ്യവസായ മേഖലയ്ക്കു പിന്തുണ നല്കുന്നതിലൂടെ സമ്പദ്വ്യവസ്ഥയ്ക്ക് നേട്ടമുണ്ടാകുമെന്നും തൊഴിലവസരങ്ങള് സൃഷ്ടിക്കപ്പെടുമെന്നുമാണ് പ്രതീക്ഷ.
വാര്ത്താവിനിമയ, വിവരസാങ്കേതികവിദ്യാ മന്ത്രാലയം
ഇന്റർനെറ്റ് സൗകര്യമുള്ള ഗ്രാമങ്ങൾ
(ന്യൂ ഡൽഹി: ഏപ്രിൽ 1, 2022
ടെലികോം സേവന ദാതാക്കളും ടെലികമ്മ്യൂണിക്കേഷൻ വകുപ്പിന്റെ ഫീൽഡ് യൂണിറ്റുകളും നൽകിയ കണക്കുകൾ പ്രകാരം, രാജ്യത്തെ 5,97,618 ജനവാസ ഗ്രാമങ്ങളിൽ  5,58,537 ഗ്രാമങ്ങൾക്ക് മൊബൈൽ വയർലെസ് ബ്രോഡ്ബാൻഡ് കവറേജ് ഉണ്ടെന്നാണ് കണക്കാക്കുന്നത്.
ഇതുകൂടാതെ, അതിവേഗ ഇന്റർനെറ്റ്/ബ്രോഡ്ബാൻഡ് ലഭ്യമാക്കുന്നതിനായി രാജ്യത്തെ എല്ലാ ഗ്രാമപഞ്ചായത്തുകളിലും ഗ്രാമങ്ങളിലും ഭാരത് നെറ്റ് പദ്ധതി വിഭാവനം ചെയ്തിട്ടുണ്ട്. 28.02.2022 ലെ കണക്കനുസരിച്ച്, ഭാരത് നെറ്റിന് കീഴിൽ ബ്രോഡ്ബാൻഡ് അടിസ്ഥാന സൗകര്യങ്ങളോടെ രാജ്യത്ത് മൊത്തം 1,72,361 ഗ്രാമപഞ്ചായത്തുകൾ സേവനത്തിന് തയ്യാറായിക്കഴിഞ്ഞു.
ഇന്ന് രാജ്യസഭയിൽ ഒരു ചോദ്യത്തിന് രേഖാമൂലം നൽകിയ മറുപടിയിൽ വാർത്താവിനിമയ സഹമന്ത്രി ശ്രീ ദേവുസിൻ ചൗഹാനാണ് ഈ വിവരം അറിയിച്ചത്.
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 80 കോടി പിന്നിട്ടു
ന്യൂഡൽഹി, സെപ്റ്റംബർ 19, 2021
കഴിഞ്ഞ 24 മണിക്കൂറിൽ 85,42,732 ഡോസ് വാക്സിനുകൾ നൽകിയതോടെ, ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 80 കോടി  പിന്നിട്ടു. 79,15,457 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
കഴിഞ്ഞ 24 മണിക്കൂറിനുള്ളിൽ 38,945 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,26,71,167 ആയി. ദേശീയ രോഗമുക്തി നിരക്ക് 97.68%.
തുടർച്ചയായ 84-ാം ദിവസവും 50,000-ത്തിൽ താഴെയാണ് പുതിയ പ്രതിദിന രോഗബാധിതരുടെ എണ്ണം. കഴിഞ്ഞ 24 മണിക്കൂറിൽ ഇന്ത്യയിൽ പുതുതായി രോഗം സ്ഥിരീകരിച്ചത് 30,773 പേർക്കാണ്.
(നിലവിൽ രാജ്യത്തു ചികിത്സയിലുള്ളത് 3,32,158 പേരാണ്. നിലവിൽ ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.99 ശതമാനമാണ്.
രാജ്യത്തെ പരിശോധനാ ശേഷി ഗണ്യമായി വർദ്ധിപ്പിച്ചതോടെ കഴിഞ്ഞ 24 മണിക്കൂറിനുള്ളിൽ 15,59,895 പരിശോധനകൾ നടത്തി. ആകെ 55.23 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
പരിശോധനകൾ വർധിപ്പിച്ചപ്പോൾ പ്രതിവാര രോഗസ്ഥിരീകരണ നിരക്ക് നിലവിൽ 2.04 ശതമാനമാണ്. കഴിഞ്ഞ 86 ദിവസമായി ഇത് 3 ശതമാനത്തിൽ താഴെയാണ്.
പ്രതിദിന രോഗസ്ഥിരീകരണ നിരക്ക് 1.97 ശതമാനമാണ്. കഴിഞ്ഞ 20 ദിവസമായി ഇത് 3 ശതമാനത്തിൽ താഴെയും, 103 ദിവസമായി 5 ശതമാനത്തിൽ താഴെയുമാണ്.
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 175.37 കോടി പിന്നിട്ടു
കഴിഞ്ഞ 24 മണിക്കൂറിൽ 30.81 ലക്ഷത്തിലധികം  ഡോസ് വാക്സിനുകൾ നൽകിയതോടെ, ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 175.37 കോടി  കടന്നു. 1,98,72,555 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
കഴിഞ്ഞ 24 മണിക്കൂറിനുള്ളിൽ 48,847 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,20,86,383 ആയി. ദേശീയ രോഗമുക്തി നിരക്ക് 98.28%.
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 19,968 പേർക്കാണ്. നിലവിൽ രാജ്യത്ത് ചികിത്സയിലുള്ളത് 2,24,187 പേരാണ്. ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.52% ശതമാനമാണ്.
രാജ്യത്തെ പരിശോധനാ ശേഷി ഗണ്യമായി വർദ്ധിപ്പിച്ചതോടെ കഴിഞ്ഞ 24 മണിക്കൂറിനുള്ളിൽ 11,87,766 പരിശോധനകൾ നടത്തി. ആകെ 75.93 കോടിയിൽ അധികം  പരിശോധനകളാണ് ഇതുവരെ നടത്തിയത്.
പരിശോധനകൾ വർധിപ്പിച്ചപ്പോൾ പ്രതിവാര രോഗസ്ഥിരീകരണ നിരക്ക് നിലവിൽ 2.27 ശതമാനമാണ്. പ്രതിദിന രോഗസ്ഥിരീകരണ നിരക്ക് 1.68 ശതമാനമാണ്.
ന്യൂഡൽഹി, ഒക്ടോബർ 19, 2021
കേന്ദ്ര ഇലക്ട്രോണിക്സ് & ഐടി വകുപ്പ് സഹമന്ത്രി ശ്രീ രാജീവ് ചന്ദ്രശേഖർ, "ഫ്യൂച്ചർ ടെക് 2021"-  ഉദ്ഘാടന സെഷനിൽ ഓൺലൈനായി പങ്കെടുത്തു. സിഐഐ സംഘടിപ്പിച്ചിരിക്കുന്ന പരിപാടി 2021 ഒക്ടോബർ 19 മുതൽ 27 വരെ നടക്കും. "നമുക്കെല്ലാവർക്കും വിശ്വസിക്കാവുന്ന, ഭാവിയിലേക്കുള്ള സാങ്കേതിക വിദ്യകൾ" എന്ന ആശയത്തെ ആസ്പദമാക്കി നയതന്ത്രം, വളർച്ച, പുനരുജ്ജീവനം, ഉൾക്കൊള്ളൽ, വിശ്വാസം എന്നീ പഞ്ചസ്തംഭങ്ങൾ കേന്ദ്രീകരിച്ചാണ് പരിപാടി ആസൂത്രണം ചെയ്തിരിക്കുന്നത്. സംരംഭകർ, വ്യവസായ പ്രമുഖർ, ഗവൺമെന്റ് ഉദ്യോഗസ്ഥർ എന്നിവർ ഭാഗമാകുന്ന അന്താരാഷ്ട്ര സമ്മേളനം ഡിജിറ്റൽ സാങ്കേതികവിദ്യകളുടെ പ്രയോഗത്തെക്കുറിച്ചുള്ള ചർച്ചയ്ക്ക് വേദിയൊരുക്കും.
ഡിജിറ്റൽ സമ്പദ്വ്യവസ്ഥയിൽ കോവിഡ് മഹാമാരിയുടെ സ്വാധീനത്തെക്കുറിച്ച് ഉദ്ഘാടന പ്രസംഗത്തിൽ, ശ്രീ രാജീവ് ചന്ദ്രശേഖർ ചൂണ്ടിക്കാട്ടി. കഴിഞ്ഞ 6 വർഷത്തിനിടയിൽ സമ്പദ്വ്യവസ്ഥയെയും, അതിനുള്ളിലെ പൊതുസേവനങ്ങളെയും ഡിജിറ്റൈസ് ചെയ്യുന്നതിൽ നാം വളരെയധികം മുന്നേറിയിട്ടുണ്ടെന്ന് അദ്ദേഹം പറഞ്ഞു. കോവിഡ് മഹാമാരി ഉയർത്തിയ വെല്ലുവിളികളെ അതിജീവിക്കാൻ ഇന്ത്യയ്ക്ക് ശേഷിയുണ്ടെന്ന് തെളിയിക്കാൻ ഇത് സഹായിച്ചു. സാങ്കേതിക മേഖലയിൽ ഒരു മാസം 65 ബില്യൺ ഡോളർ എന്ന നിരക്കിൽ നിക്ഷേപം ആകർഷിക്കാൻ കഴിഞ്ഞതായി മന്ത്രി പറഞ്ഞു. ഒരു മാസത്തിൽ 2 - എന്ന നിരക്കിൽ യൂണികോണുകൾ സൃഷ്ടിക്കാനായതായും അദ്ദേഹം പറഞ്ഞു.
സ്വകാര്യ മേഖലയുമായി സഹകരണം കൂടുതൽ വർധിപ്പിക്കാൻ ഗവൺമെന്റ് തയ്യാറാണെന്ന് ശ്രീ രാജീവ് ചന്ദ്രശേഖർ പറഞ്ഞു. ആർട്ടിഫിഷ്യൽ ഇന്റലിജൻസ്, സൈബർ സുരക്ഷ, സെമി കണ്ടക്ടർ തുടങ്ങിയ രംഗങ്ങളിൽ രാജ്യത്ത് കൂടുതൽ മത്സരക്ഷമത സൃഷ്ടിക്കണമെന്ന് അദ്ദേഹം കൂട്ടിച്ചേർത്തു.
സാങ്കേതിക മേഖലയിൽ നിർണായക ശക്തിയായി ഇന്ത്യയെ മാറ്റാനുള്ള പ്രധാനമന്ത്രിയുടെ കാഴ്ചപ്പാടിനെക്കുറിച്ചും ശ്രീ രാജീവ് ചന്ദ്രശേഖർ സംസാരിച്ചു. ഈ അഭിലാഷങ്ങൾ സാക്ഷാത്കരിക്കുന്നതിന് വികസിപ്പിക്കേണ്ട കാര്യക്ഷമതയും കഴിവുകളും വിശദീകരിക്കുന്ന 5 വർഷത്തെ തന്ത്രപരമായ ഒരു വീക്ഷണ പദ്ധതി ഗവൺമെന്റ് ഉടൻ തയ്യാറാക്കുമെന്നും മന്ത്രി പറഞ്ഞു.
സാങ്കേതിക മേഖലയിലെ എതിരാളികളുമായി, ഇന്ത്യയെ താരതമ്യപ്പെടുത്തുമ്പോൾ, മറ്റേതൊരു രാജ്യത്തേക്കാളും വേഗത്തിൽ മുന്നോട്ടുപോകാൻ കഴിയുന്ന അവസ്ഥയിലാണ് ഇന്ത്യയെന്ന് ശ്രീ രാജീവ് ചന്ദ്രശേഖർ അഭിപ്രായപ്പെട്ടു. ലോകത്തിന്റെ ദ്രുതഗതിയിലുള്ള ഡിജിറ്റലൈസേഷൻ, സെമി കണ്ടക്ടർ മേഖലയിൽ ഹാർഡ്വെയർ അധിഷ്ഠിത പ്രവർത്തനത്തിൽ നിന്നും അടുത്ത തലമുറയിലെ കമ്പ്യൂട്ടിംഗ് & കമ്മ്യൂണിക്കേഷൻ എന്നിവയിലേക്കായി നൂതനമായ രൂപകല്പന, പൊതു-സ്വകാര്യ മേഖലകളിലെ ഇന്ത്യയുടെ ആഴത്തിലുള്ള സാങ്കേതിക കഴിവ് തുടങ്ങിയ ഘടകങ്ങൾ ഇതിന് കാരണമായി അദ്ദേഹം പറഞ്ഞു.
സാങ്കേതിക മേഖലയിൽ ഒരു സുപ്രധാന ശക്തിയായി ഇന്ത്യയെ മാറ്റാനാവശ്യമായ ഒരു മാർഗരേഖ തയ്യാറാക്കാൻ എല്ലാത്തരം കൂടിയാലോചനകൾക്കും ഗവൺമെന്റ് തയ്യാറാണെന്നും ശ്രീ രാജീവ് ചന്ദ്രശേഖർ ചടങ്ങിൽ വ്യക്തമാക്കി.
ആരോഗ്യ, കുടുംബക്ഷേമ മന്ത്രാലയം
കോവിഡ് രോഗ മുക്തി നേടിവരുടെ എണ്ണത്തിൽ ആഗോളതലത്തിൽ ഇന്ത്യ ഒന്നാം സ്ഥാനത്ത് തുടരുന്നു
കോവിഡ് രോഗ മുക്തി നേടിവരുടെ എണ്ണത്തിൽ ആഗോളതലത്തിൽ ഇന്ത്യ ഒന്നാം സ്ഥാനത്ത് തുടരുന്നു. രാജ്യത്ത് രോഗ മുക്തി നേടിവരുടെ എണ്ണം ഇന്ന് 54 ലക്ഷം കവിഞ്ഞു . ആഗോളതലത്തിൽ ആകെ രോഗ മുക്തി നേടിവരിൽ 21% ഇന്ത്യയിലാണ്. ആകെ രോഗബാധിതരിൽ 18.6 ശതമാനമാണ് ഇന്ത്യക്കാർ.
ആഗോളതലത്തിൽ മരണനിരക്ക് 2.97 ശതമാനമായിരിക്കുമ്പോൾ ഇന്ത്യയിലിത് 1.56 ശതമാനമാണ്.
ഒരു ദശലക്ഷം ജനസംഖ്യയിൽ കണക്കാക്കുമ്പോൾ ഇന്ത്യയിലെ മരണനിരക്ക് ലോകത്തെ തന്നെ ഏറ്റവും താണ നിരക്കാണ്. ആഗോളതലത്തിൽ ഒരു ദശലക്ഷത്തിന് ശരാശരി 130 മരണങ്ങൾ റിപ്പോർട്ട് ചെയ്യുമ്പോൾ, ഇന്ത്യയിൽ ഒരു ദശലക്ഷത്തിന് 73 മരണങ്ങളാണ് റിപ്പോർട്ട് ചെയ്യുന്നത്.
കഴിഞ്ഞ 24 മണിക്കൂറിനുള്ളിൽ 75,628 പേർ രോഗമുക്തി നേടിയതോടെ കൂടുതൽ പേർ രോഗമുക്തിനേടുന്നുവെന്ന സ്ഥിരമായ പ്രവണതയും ഇന്ത്യയിൽ തുടരുന്നു.
നിലവിൽ ദേശീയതലത്തിലെ രോഗമുക്തി നിരക്ക് 83.84 ശതമാനമാണ്. കഴിഞ്ഞ 24 മണിക്കൂറിനുള്ളിൽ സ്ഥിരീകരിച്ച രോഗബാധിതരിൽ 74.36 ശതമാനവും 10 സംസ്ഥാന-കേന്ദ്ര ഭരണ പ്രദേശങ്ങളിൽ നിന്നുമാണ്. ഇതിൽ തന്നെ ഏറ്റവും കൂടുതൽരോഗബാധ സ്ഥിരീകരിച്ചത് മഹാരാഷ്ട്രയിലാണ്. ആന്ധ്രാപ്രദേശും കർണാടകയും തൊട്ടുപിന്നിലുണ്ട്.
സജീവമായ കോവിഡ് കേസുകളിൽ 77 ശതമാനവും 10 സംസ്ഥാന-കേന്ദ്ര ഭരണ പ്രദേശങ്ങളിൽ നിന്നുമാണ്. 2.6 ലക്ഷത്തിലധികം സജീവ കേസുകളുമായി മഹാരാഷ്ട്ര തന്നെയാണ് മുന്നിൽ.
തുടർച്ചയായ പന്ത്രണ്ടാം ദിവസവും സജീവമായ കേസുകളുടെ എണ്ണം 10 ലക്ഷത്തിൽ താഴെയെന്ന പ്രവണതയും ഇന്ത്യ നിലനിർത്തുന്നുണ്ട്. ഇന്നത്തെ കണക്കനുസരിച്ച് സജീവമായ കേസുകളുടെ എണ്ണം 9,44,996 ആണ്.
രാജ്യത്ത് കഴിഞ്ഞ 24 മണിക്കൂറിനുള്ളിൽ 79,476 പേർക്ക് കോവിഡ് സ്ഥിരീകരിച്ചതായി റിപ്പോർട്ട് ചെയ്തിട്ടുണ്ട്.
പുതിയ കേസുകളിൽ 78.2 ശതമാനവും കേന്ദ്രീകരിച്ചിരിക്കുന്നത് പത്ത് സംസ്ഥാന-കേന്ദ്ര ഭരണ പ്രദേശങ്ങളിലാണ്. പുതിയ കേസുകളിൽ 16,000 ത്തോളം രോഗബാധിതർ മഹാരാഷ്ട്രയിൽ നിന്നാണ്. 9,258 പുതിയ കേസുകളുമായി കേരളം രണ്ടാം സ്ഥാനത്തെത്തിയപ്പോൾ കർണാടകത്തിൽ 8000 ലധികം പുതിയ കേസുകൾ റിപ്പോർട്ട് ചെയ്തു.
കഴിഞ്ഞ 24 മണിക്കൂറിനുള്ളിൽ 1,069 മരണങ്ങൾ രാജ്യത്ത് റിപ്പോർട്ട് ചെയ്തിട്ടുണ്ട്.
കഴിഞ്ഞ 24 മണിക്കൂറിനുള്ളിൽ സംഭവിച്ച കോവിഡ് മരണങ്ങളിൽ 84.1 ശതമാനവും, 10 സംസ്ഥാന-കേന്ദ്ര ഭരണ പ്രദേശങ്ങളിലാണ്.
ഇന്നലെ റിപ്പോർട്ട് ചെയ്ത മരണങ്ങളിൽ 39.66 ശതമാനവും മഹാരാഷ്ട്രയിൽ നിന്നാണ്. 424 മരണങ്ങളാണ് മഹാരാഷ്ട്രയിൽ റിപ്പോർട്ട് ചെയ്തത്. തൊട്ടു പിന്നിലുള്ള കർണാടകയിൽ 125 മരണങ്ങൾ റിപ്പോർട്ട് ചെയ്തിട്ടുണ്ട്.
പ്രധാനമന്ത്രിയുടെ ഓഫീസ്
ജനങ്ങളുടെ 'ജീവിതം സുഗമമാകുന്നതിൽ ' സാങ്കേതികവിദ്യയ്ക്ക് ഇന്ത്യ വലിയ പ്രാധാന്യം നൽകുന്നു: പ്രധാനമന്ത്രി
ജനങ്ങളുടെ 'ജീവിതം സുഗമമാകുന്നതിൽ 'സാങ്കേതികവിദ്യ പ്രയോജനപ്പെടുത്തുന്നതിന് ഇന്ത്യ വലിയ പ്രാധാന്യം നൽകുന്നുവെന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു. എയിംസ് ഋഷികേശിൽ നിന്ന് 40 കിലോമീറ്റർ വ്യോമ ദൂരത്തിൽ  തെഹ്രി ഗഡ്വാളിലെ ജില്ലാ ആശുപത്രിയിലേക്ക് 2 കിലോഗ്രാം ടിബി മരുന്നുകൾ 30 മിനിറ്റ്. കൊണ്ട് എത്തിക്കാൻ ഉപയോഗിച്ച ഡ്രോണുകളുടെ ട്രയൽ റൺ എയിംസ് ഋഷികേശ് നടത്തുന്നതിനെക്കുറിച്ചുള്ള ആരോഗ്യ മന്ത്രാലയ ട്വീറ്റിനോട് പ്രതികരിക്കുകയായിരുന്നു അദ്ദേഹം.
പ്രധാനമന്ത്രി ട്വീറ്റ് ചെയ്തു:
"ജനങ്ങളുടെ 'ജീവിതം സുഗമമാകുന്നതിൽ '' സാങ്കേതികവിദ്യ പ്രയോജനപ്പെടുത്തുന്നതിന് ഇന്ത്യ വലിയ പ്രാധാന്യം നൽകുന്നു."
പ്രധാനമന്ത്രിയുടെ ഓഫീസ്
ഡോ. ബാബാസാഹേബ് അംബേദ്കറുടെ ജയന്തി ദിനത്തിൽ പ്രധാനമന്ത്രിയുടെ ശ്രദ്ധാഞ്ജലി
ഡോ. ബാബാസാഹേബ് അംബേദ്കറുടെ ജയന്തി ദിനത്തിൽ പ്രധാനമന്ത്രി ശ്രീ നരേന്ദ്ര മോദി അദ്ദേഹത്തിന് ശ്രദ്ധാഞ്ജലി അർപ്പിച്ചു.
ട്വീറ്റിൽ പ്രധാനമന്ത്രി പറഞ്ഞു :
"സമൂഹത്തിലെ നിരാലംബരും ചൂഷണം ചെയ്യപ്പെടുന്നവരുമായ വിഭാഗങ്ങളുടെ ശാക്തീകരണത്തിനായി ജീവിതം സമർപ്പിച്ച ആദരണീയനായ ബാബാസാഹേബിന് അദ്ദേഹത്തിന്റെ ജന്മവാർഷികത്തിൽ ആദരാഞ്ജലികൾ. ജയ് ഭീം!"
समाज के वंचित और शोषित वर्ग के सशक्तिकरण के लिए अपना जीवन समर्पित करने वाले पूज्य बाबासाहेब को उनकी जयंती पर शत-शत नमन। जय भीम! pic.twitter.com/yssVzjMpnL
— Narendra Modi  April 14, 2023
നിതി ആയോഗ്
കാർബൺ ബഹിർഗമനം കുറയ്ക്കുന്നതിനും ഊർജ്ജ പരിവർത്തനവും ലക്ഷ്യംവെച്ചുള്ള ധാരണ പ്രസ്താവനയിൽ നീതി ആയോഗും നെതർലാൻഡ്സ് എംബസിയും ഒപ്പുവച്ചു
(ശുദ്ധമായ കൂടുതൽ ഊർജ്ജ സ്രോതസ്സുകൾക്കായി കാർബൺ ബഹിർഗമനതോത് കുറയ്ക്കാനും ഊർജ്ജ പരിവർത്തനത്തിനും ലക്ഷ്യം വെച്ചുള്ള ധാരണ പ്രസ്താവനയിൽ 2020 സെപ്റ്റംബർ 28ന് നീതി ആയോഗും നെതർലാൻഡ് എംബസിയും ന്യൂഡൽഹിയിൽ ഒപ്പുവെച്ചു.
നീതി ആയോഗ് സി ഇ ഒ അമിതാഭ് കാന്തും ഇന്ത്യയിലെ നെതർലാൻഡ്സ് അംബാസഡർ മാർട്ടിൻ വാൻ ഡൻ ബെർഗുമാണ് സംയുക്ത ധാരണപ്രസ്താവനയിൽ ഒപ്പുവച്ചത്. ഈ വിഷയവുമായി ബന്ധപ്പെട്ട്തൽപര കക്ഷികൾക്ക് സഹകരണത്തോടെ പ്രവർത്തിക്കാൻ ഒരു വേദി സജ്ജമാക്കാൻ, ഇരുരാജ്യങ്ങളും തമ്മിൽ നയപരമായ പങ്കാളിത്തത്തിന് ഇത് അവസരമൊരുക്കും.
ഇരുരാജ്യങ്ങളിലെയും വിദഗ്ധരുടെ സഹായത്തോടെ നൂതന സാങ്കേതിക വിദ്യകൾ രൂപീകരിക്കാനാണ് പങ്കാളിത്തത്തിലൂടെ ലക്ഷ്യമിടുന്നത്. വൈജ്ഞാനിക കൈമാറ്റത്തിലൂടെയും ഒരുമിച്ചുള്ള പ്രവർത്തനങ്ങളിലൂടെയും ഇത് സാധ്യമാകും.
ഗതാഗത, വ്യാവസായിക മേഖലയിലെ കാർബൺ ബഹിർഗമനം കുറയ്ക്കുക, പ്രകൃതി വാതകത്തിന്റെയും ജൈവ ഊർജ്ജ സാങ്കേതികവിദ്യകളുടെയും സാധ്യതകൾ പ്രോത്സാഹിപ്പിക്കുക, ശുദ്ധ വായുവിനുള്ള ഊർജ്ജ സാങ്കേതികവിദ്യകൾ സ്വീകരിക്കുക, അത്യാധുനിക സാങ്കേതികവിദ്യകൾ സ്വായത്തമാക്കുക, സാമ്പത്തിക ചട്ടക്കൂട് രൂപീകരിക്കുക എന്നിവയാണ് ധാരണ പ്രസ്താവനയിലെ പ്രധാന വിഷയങ്ങൾ.
ഇന്ത്യയുടെ ആറാമത്തെ വലിയ യൂറോപ്യൻ യൂണിയൻ വ്യാപാര പങ്കാളിയും, രാജ്യത്തെ ആദ്യ അഞ്ച് പ്രധാനനിക്ഷേപകരിൽ ഒന്നുമാണ് നെതർലാൻഡ്സ്. ഇതു കൂടാതെ രാജ്യത്തെ ഏറ്റവും വലിയ നേരിട്ടുള്ള വിദേശനിക്ഷേപ സ്രോതസ്സുകളിൽ, മൂന്നാം സ്ഥാനമാണ് നെതർലാൻഡ്സിനുള്ളത്.
ധനകാര്യ മന്ത്രാലയം
സോഷ്യൽ ഇൻഫ്രാസ്ട്രക്ച്ചർ ഫിനാൻസിംഗ് & ഡിജിറ്റൽ സാങ്കേതിക വിദ്യയുടെ ഉപയോഗം എന്ന വിഷയത്തിൽ സാമ്പത്തിക കാര്യ വകുപ്പും ന്യൂ ഡെവലപ്മെന്റ് ബാങ്കും സംയുക്തമായി വെർച്വൽ സെമിനാർ സംഘടിപ്പിക്കുന്നു
ധന മന്ത്രാലയത്തിന് കീഴിലെ സാമ്പത്തികകാര്യ വകുപ്പും, ന്യൂ ഡെവലപ്മെന്റ് ബാങ്കും ചേർന്ന് സോഷ്യൽ ഇൻഫ്രാസ്ട്രക്ച്ചർ ഫിനാൻസിംഗ് & ഡിജിറ്റൽ സാങ്കേതിക വിദ്യയുടെ ഉപയോഗം എന്ന വിഷയത്തിൽ 2021 മെയ് 13ന് വെർച്വൽ സെമിനാർ സംഘടിപ്പിക്കുന്നു.
2021ലെ ബ്രിക്സ് സമ്മേളനത്തിന് ഇന്ത്യ ആധ്യക്ഷം വഹിക്കുന്ന പശ്ചാത്തലത്തിൽ , സാമ്പത്തിക ധനകാര്യ പങ്കാളിത്ത അജണ്ടയുടെ ഭാഗമായാണ് നടപടി.
പൊതു - സ്വകാര്യമേഖലയിലെ ഉന്നതതല വ്യക്തിത്വങ്ങൾ സെമിനാറിൽ പങ്കെടുക്കും. പാനൽ ചർച്ചകളിലും, പ്രത്യേക പ്രമേയം അടിസ്ഥാനമാക്കിയുള്ള രണ്ട് സമ്മേളനങ്ങളിലും താഴെപ്പറയുന്ന വിഷയങ്ങൾ ചർച്ചചെയ്യപ്പെടും.
i. സുസ്ഥിര വികസനത്തെ പ്രോത്സാഹിപ്പിക്കുന്നതിനായി സാമൂഹികസേവന അടിസ്ഥാന സൗകര്യങ്ങളിൽ  നിക്ഷേപം നടത്തേണ്ടതിന്റെ പ്രാധാന്യം
ii. സോഷ്യൽ ഇൻഫ്രാസ്ട്രക്ചർ ഫിനാൻസിംഗ് മായി ബന്ധപ്പെട്ട വെല്ലുവിളികളുടെ പരിഹാരത്തിനുള്ള നടപടികൾ
iii. സ്വകാര്യമേഖലയുടെ പങ്കാളിത്തം വർദ്ധിപ്പിക്കുന്നതിനായി, പദ്ധതികളിലെ വെല്ലുവിളികൾ കുറയ്ക്കാനുള്ള വഴികൾ
iv. കോവിഡിന് ശേഷമുള്ള തിരിച്ചുവരവിന്റെ കാലത്ത് ആരോഗ്യ വിദ്യാഭ്യാസ മേഖലകളുടെ മെച്ചപ്പെട്ട സേവനവിതരണം ഉറപ്പാക്കുന്നതിനായി, സാമൂഹികസേവന അടിസ്ഥാന സൗകര്യങ്ങളിൽ ഡിജിറ്റൽ സാങ്കേതിക വിദ്യ സംയോജിപ്പിക്കുന്നതിന്റെ പ്രാധാന്യം
v.ബ്രിക്സ് അംഗരാഷ്ട്രങ്ങളുടെ സാമൂഹികസേവന അടിസ്ഥാനസൗകര്യ മേഖലകളിൽ കൂടുതൽ മൂലധനം ഉറപ്പാക്കുന്നതിന് സഹായകരമായ പ്രായോഗിക മാതൃകകൾ, സംവിധാനങ്ങൾ
പ്രധാനമന്ത്രിയുടെ ഓഫീസ്
ശുചിത്വ ഭാരത ദൗത്യം നമ്മുടെ പാവപ്പെട്ട അമ്മമാരുടെയും സഹോദരിമാരുടെയും ജീവിതത്തെ ശാക്തീകരിക്കുന്നു: പ്രധാനമന്ത്രി
നമ്മുടെ പാവപ്പെട്ട അമ്മമാരുടെയും സഹോദരിമാരുടെയും ജീവിതം ശാക്തീകരിക്കാൻ ശുചിത്വ ഭാരത ദൗത്യം പ്രവർത്തിച്ചുവെന്നത് രാജ്യത്തിനാകെ സന്തോഷം നൽകുന്ന കാര്യമാണെന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു.
പാവപ്പെട്ട അമ്മമാർക്കും സഹോദരിമാർക്കും ടോയ്ലറ്റിന്റെ പ്രാധാന്യം കാണിക്കുന്ന ഒരു വീഡിയോ ക്ലിപ്പും ശ്രീ മോദി പങ്കിട്ടു.
പ്രധാനമന്ത്രി ട്വീറ്റ് ചെയ്തു ;
"നമ്മുടെ പാവപ്പെട്ട അമ്മമാരുടെയും സഹോദരിമാരുടെയും ജീവിതം ശാക്തീകരിക്കാൻ ശുചിത്വ ഭാരത ദൗത്യം പ്രവർത്തിച്ചു എന്നത് രാജ്യത്തിനാകെ സന്തോഷമുള്ള കാര്യമാണ്..."
പ്രധാനമന്ത്രിയുടെ ഓഫീസ്
പ്രധാനമന്ത്രി ഫെബ്രുവരി അഞ്ചിന് ഹൈദരാബാദ് സന്ദർശിക്കും
പതിനൊന്നാം നൂറ്റാണ്ടിലെ ഭക്ത സന്യാസി ശ്രീ രാമാനുജാചാര്യയുടെ സ്മരണയ്ക്കായി 216 അടി ഉയരമുള്ള ‘സമത്വ പ്രതിമ’ പ്രധാനമന്ത്രി രാഷ്ട്രത്തിന് സമർപ്പിക്കും
ഇക്രിസാറ്റിന്റെ 50-ാം വാർഷികാഘോഷങ്ങൾക്ക് തുടക്കമിടുന്ന പ്രധാനമന്ത്രി, രണ്ട് ഗവേഷണ കേന്ദ്രങ്ങളുടെ ഉദ്ഘാടനവും നിർവ്വഹിക്കും
പ്രധാനമന്ത്രി ശ്രീ നരേന്ദ്ര മോദി 2022 ഫെബ്രുവരി 5 ന് ഹൈദരാബാദ് സന്ദർശിക്കും. ഉച്ച തിരിഞ്ഞ് 2:45 ന് പ്രധാനമന്ത്രി ഹൈദരാബാദിലെ പട്ടഞ്ചെരുവിലുള്ള ഇന്റർനാഷണൽ ക്രോപ്സ് റിസർച്ച് ഇൻസ്റ്റിറ്റ്യൂട്ട് ഫോർ സെമി-എരിഡ് ട്രോപിക്സ്  കാമ്പസ് സന്ദർശിക്കുകയും അതിന്റെ 50-ാം വാർഷികാഘോഷങ്ങൾക്ക് തുടക്കമിടുകയും ചെയ്യും. വൈകുന്നേരം 5 മണിക്ക് ഹൈദരാബാദിലെ 'സമത്വ പ്രതിമ' പ്രധാനമന്ത്രി രാഷ്ട്രത്തിന് സമർപ്പിക്കും.
216 അടി ഉയരമുള്ള സമത്വ പ്രതിമ 11-ാം നൂറ്റാണ്ടിലെ ഭക്ത സന്യാസി ശ്രീ രാമാനുജാചാര്യയെ അനുസ്മരിക്കുന്നു, വിശ്വാസവും ജാതിയും മതവും ഉൾപ്പെടെ ജീവിതത്തിന്റെ എല്ലാ മേഖലകളിലും സമത്വം എന്ന ആശയം അദ്ദേഹം പ്രചരിപ്പിച്ചു. സ്വർണ്ണം, വെള്ളി, ചെമ്പ്, പിച്ചള, നാകം എന്നീ അഞ്ച് ലോഹങ്ങളുടെ സംയോജനമായ 'പഞ്ചലോഹ' കൊണ്ടാണ് ഈ പ്രതിമ നിർമ്മിച്ചിരിക്കുന്നത്, ലോകത്തിലെ ഏറ്റവും ഉയരമുള്ള ലോഹ പ്രതിമകളിൽ ഒന്നാണിത്. 'ഭദ്ര വേദി' എന്ന് പേരിട്ടിരിക്കുന്ന 54 അടി ഉയരമുള്ള അടിത്തറയുള്ള കെട്ടിടത്തിലാണ് ഇത് സ്ഥാപിച്ചിരിക്കുന്നത്, ഒരു വേദ ഡിജിറ്റൽ ലൈബ്രറിയും ഗവേഷണ കേന്ദ്രവും, പുരാതന ഇന്ത്യൻ ഗ്രന്ഥങ്ങൾ, ഒരു തിയേറ്റർ, ശ്രീരാമാനുജാചാര്യരുടെ നിരവധി കൃതികൾ വിശദീകരിക്കുന്ന ഒരു വിദ്യാഭ്യാസ ഗാലറി എന്നിവയ്ക്കായി നീക്കിവച്ചിരിക്കുന്ന നിലകളുണ്ട്. ശ്രീരാമാനുജാചാര്യ ആശ്രമത്തിലെ ശ്രീ ചിന്നജീയർ സ്വാമിയാണ് പ്രതിമയുടെ ആശയം രൂപപ്പെടുത്തിയത്.
പരിപാടിയിൽ ശ്രീരാമാനുജാചാര്യരുടെ ജീവിതയാത്രയും അദ്ധ്യാപനവും സംബന്ധിച്ച 3D അവതരണ മാപ്പിംഗും പ്രദർശിപ്പിക്കും. സമത്വ പ്രതിമയ്ക്ക് ചുറ്റുമുള്ള 108 ദിവ്യദേശങ്ങളുടെ  സമാന വിനോദങ്ങളും പ്രധാനമന്ത്രി സന്ദർശിക്കും.
ദേശീയത, ലിംഗഭേദം, വർഗം, ജാതി, മതം എന്നിവ പരിഗണിക്കാതെ എല്ലാ മനുഷ്യരും തുല്യരാണെന്ന മനോഭാവത്തോടെ ജനങ്ങളുടെ ഉന്നമനത്തിനായി ശ്രീരാമാനുജാചാര്യ അക്ഷീണം പ്രവർത്തിച്ചു. ശ്രീരാമാനുജാചാര്യരുടെ 1000-ാം ജന്മവാർഷിക ആഘോഷമായ 12 ദിവസത്തെ ശ്രീരാമാനുജ സഹസ്രാബ്ദി സമാരോഹത്തിന്റെ ഭാഗമായാണ് സമത്വ പ്രതിമയുടെ ഉദ്ഘാടനം.
സന്ദർശന വേളയിൽ പ്രധാനമന്ത്രി ഇക്രിസാറ്റിന്റെ 50-ാം വാർഷിക ആഘോഷങ്ങൾക്ക് തുടക്കം കുറിക്കും. ഇക്രിസാറ്റിന്റെ സസ്യ സംരക്ഷണത്തിനായുള്ള കാലാവസ്ഥാ വ്യതിയാന ഗവേഷണ സൗകര്യവും ഇക്രിസാറ്റിന്റെ റാപ്പിഡ് ജനറേഷൻ അഡ്വാൻസ്മെന്റ് ഫെസിലിറ്റിയും പ്രധാനമന്ത്രി ഉദ്ഘാടനം ചെയ്യും. ഈ രണ്ട് സൗകര്യങ്ങളും ഏഷ്യയിലെയും സബ്-സഹാറൻ ആഫ്രിക്കയിലെയും ചെറുകിട കർഷകർക്ക് സമർപ്പിച്ചിരിക്കുന്നു. ഇക്രിസാറ്റിന്റെ പ്രത്യേകം രൂപകല്പന ചെയ്ത ലോഗോയും , സ്മാരക സ്റ്റാമ്പും പ്രധാനമന്ത്രി തദവസരത്തിൽ പ്രകാശനം ചെയ്യും.
ഏഷ്യയിലും സബ്-സഹാറൻ ആഫ്രിക്കയിലും വികസനത്തിനായി കാർഷിക ഗവേഷണം നടത്തുന്ന ഒരു അന്താരാഷ്ട്ര സംഘടനയാണ് ഇക്രിസാറ്റ് . മെച്ചപ്പെട്ട വിള ഇനങ്ങളും സങ്കരയിനങ്ങളും നൽകിക്കൊണ്ട് ഇത് കർഷകരെ സഹായിക്കുന്നു. വരണ്ട പ്രദേശങ്ങളിലെ ചെറുകിട കർഷകരെ കാലാവസ്ഥാ വ്യതിയാനത്തിനെതിരെ പോരാടാൻ സഹായിക്കുകയും ചെയ്യുന്നു.
ND
പ്രധാനമന്ത്രിയുടെ ഓഫീസ്
ചീഫ് ജസ്റ്റിസായി സത്യപ്രതിജ്ഞ ചെയ്ത ഡോ. ജസ്റ്റിസ് ഡി വൈ ചന്ദ്രചൂഡിനെ പ്രധാനമന്ത്രി അഭിനന്ദിച്ചു
ഇന്ത്യയുടെ ചീഫ് ജസ്റ്റിസായി സത്യപ്രതിജ്ഞ ചെയ്ത ഡോ. ജസ്റ്റിസ് ഡി വൈ ചന്ദ്രചൂഡിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
പ്രധാനമന്ത്രി ട്വീറ്റ് ചെയ്തു;
"ഇന്ത്യയുടെ ചീഫ് ജസ്റ്റിസായി സത്യപ്രതിജ്ഞ ചെയ്ത ഡോ. ജസ്റ്റിസ് ഡി വൈ ചന്ദ്രചൂഡിന് അഭിനന്ദനങ്ങൾ. അദ്ദേഹത്തിന് ഫലവത്തായ ഒരു ഭരണകാലം ആശംസിക്കുന്നു."
ഉരുക്ക് മന്ത്രാലയം
സ്റ്റീല് ഫാബ്രിക്കേറ്റര്മാരുമായി കേന്ദ്ര മന്ത്രി ധര്മേന്ദ്ര പ്രധാന് ചര്ച്ച നടത്തി
സ്റ്റീല് അതോറിറ്റി ഓഫ് ഇന്ത്യക്കു കീഴിലുള്ള ഛത്തീസ്ഗഡിലെ ഭിലായ് സ്റ്റീല് പ്ലാന്റിനോടു ചേര്ന്ന് ഒരു സ്റ്റീല് ഫാബ്രിക്കേഷന് ക്ലസ്റ്റര് വികസിക്കുന്നതിനെക്കുറിച്ച് കേന്ദ്ര ഉരുക്ക്, പെട്രോളിയം & പ്രകൃതി വാതകം വകുപ്പ് മന്ത്രി ശ്രീ. ധര്മേന്ദ്ര പ്രധാന്, ന്യൂഡല്ഹിയില് നിന്ന് വീഡിയോ കോണ്ഫറന്സിങ്ങിലൂടെ ചര്ച്ച നടത്തി. കേന്ദ്ര സ്റ്റീല് മന്ത്രാലയം , റോഡ് ഗതാഗത ഹൈവേ മന്ത്രാലയം, റെയില്വേ മന്ത്രാലയം, ഇന്സ്റ്റിറ്റ്യൂട്ട് ഫോര് സ്റ്റീല് ഡെവലപ്മെന്റ് & ഗ്രോത്ത് , സ്റ്റീല് അതോറിറ്റി ഓഫ് ഇന്ത്യ ലിമിറ്റഡ് എന്നിവിടങ്ങളിലെ ഉന്നത ഉദ്യോഗസ്ഥര്, ഭിലായിലെ ഉരുക്ക് നിര്മ്മാതാക്കള് എന്നിവര് യോഗത്തില് പങ്കെടുത്തു.
നിര്ദ്ദിഷ്ട സ്റ്റീല് ഫാബ്രിക്കേഷന് ക്ലസ്റ്റര് പ്രദേശത്തെ സുക്ഷ്മ, ചെറുകിട ഇടത്തരം സംരംഭങ്ങളെ പ്രോത്സാഹിപ്പിക്കുകയും, കൂടുതല് തൊഴിലവസരങ്ങള് സൃഷ്ടിക്കുകയും അതുവഴി പ്രാദേശിക സമ്പദ് വ്യവസ്ഥയ്ക്ക് സഹായമാവുകയും ചെയ്യും. പ്രധാനമന്ത്രി ശ്രീ. നരേന്ദ്ര മോദിയുടെ ആത്മ നിര്ഭര് ഭാരത് അഭിയാന് ആഹ്വാനമുള്ക്കൊണ്ടാണ് ഈ പദ്ധതി നടപ്പിലാക്കുന്നത്.
ദുര്ഗ് ജില്ലയിലെ ഉരുക്ക് നിര്മ്മാതാക്കള്ക്ക് ആവശ്യമായ സ്റ്റീല് പ്ലേറ്റുകള് തടസം കൂടാതെ ലഭ്യമാക്കണമെന്ന് ഭിലായ് സ്റ്റീല് പ്ലാന്റ്, സിഇഒ യ്ക്ക് ശ്രീ. ധര്മ്മേന്ദ്ര പ്രധാന് നിര്ദ്ദേശം നല്കി. പാലം നിര്മ്മാണത്തിന്, സ്റ്റീല് ലഭ്യതയില് നേരിടുന്ന പ്രശ്നങ്ങളും യോഗം ചര്ച്ച ചെയ്തു.
റെയില്വേ മന്ത്രാലയം സ്റ്റീല് പാലങ്ങള് ധാരാളമായി ഉപയോഗിക്കുന്നതു പോലെ, കേന്ദ്ര റോഡ് ഗതാഗത - ഹൈവേ മന്ത്രാലയവും കൂടുതല് ഉരുക്ക് പാലങ്ങള് നിര്മിക്കുന്നതിനുള്ള സാധ്യതകളെക്കുറിച്ച് കേന്ദ്ര മന്ത്രി ചര്ച്ച നടത്തി.
പ്രധാനമന്ത്രിയുടെ ഓഫീസ്
ഗുജറാത്ത് മുഖ്യമന്ത്രി പ്രധാനമന്ത്രിയെ സന്ദർശിച്ചു
ഗുജറാത്ത് മുഖ്യമന്ത്രി ശ്രീ ഭൂപേന്ദ്ര പട്ടേൽ ഇന്ന് പ്രധാനമന്ത്രി ശ്രീ നരേന്ദ്ര മോദിയെ സന്ദർശിച്ചു.
ഒരു എക്സ് പോസ്റ്റിൽ, പ്രധാനമന്ത്രിയുടെ ഓഫീസ് പറഞ്ഞു;
“ഗുജറാത്ത് മുഖ്യമന്ത്രി ശ്രീ ഭുപേന്ദ്ര പട്ടേൽ പ്രധാനമന്ത്രി നരേന്ദ്രമോദിയെ കണ്ടു."
Chief Minister of Gujarat, Shri @Bhupendrapbjp, met Prime Minister @narendramodi.@CMOGuj pic.twitter.com/Urm0hI5KPy
— PMO India  September 1, 2023